
DR 30.6.2009  

 
 

109

Dato' Haji Tajuddin Abdul Rahman [Pasir Salak]: Terima kasih, Yang 
Berhormat Jasin. Tuan Yang di-Pertua, satu daripada perkara yang dibangkitkan oleh Yang 
Berhormat Jasin tadi dari segi pinjaman, memanglah saya tadi telah sebut dan saya tambah 
lagi iaitu pinjaman ini menjadi satu masalah kepada peniaga-peniaga kecil khususnya 
daripada pengusaha-pengusaha bumiputera.  

Selain daripada bank-bank komersial, saya juga mendapat laporan pinjaman 
daripada MARA, daripada SME Bank pun juga pegawai-pegawai di sini yang 
bertanggungjawab meluluskan pinjaman-pinjaman.  Mereka juga kadang-kadang bersikap 
acuh tidak acuh dan juga mempermainkan pemohon-pemohon yang sangat-sangat 
memerlukan serta banyak yang merasa kecewa dengan sikap yang ditunjukkan. Saya 
harap pihak kerajaan dapat menyiasat perkara ini dan ada di antaranya terdiri daripada 
Parti Pembangkang, menyokong Parti Pembangkang dalam institusi-institusi ini yang 
menggunakan kuasa mereka untuk menindas pemohon-pemohon yang datang daripada 
pihak parti yang mereka tidak sukai seperti UMNO. Selalu apabila pihak pemohon 
menggunakan sedikit sebanyak rujukan kepada Menteri pun mereka tidak suka, rujukan 
kepada pihak Timbalan Menteri pun mereka tidak suka. Mereka kata, “Apa Menteri boleh 
buat, apa Timbalan Menteri boleh buat?”. Jadi, sikap yang begini membunuh semangat 
pengusaha-pengusaha kita yang baru bertatah-tatih untuk berniaga.  

Tuan Azan Ismail [Indera Mahkota]:  Sikit Yang Berhormat.   

Dato' Haji Tajuddin Abdul Rahman [Pasir Salak]: Sekejap. Selain daripada itu, 
berhubung dengan CTOS, perkara ini juga telah disebut, saya menyokong Yang Berhormat 
Jasin supaya CTOS ini diambil tindakan ya. Dulu pihak Bank Negara sudah membuat 
kenyataan bahawa tindakan akan diambil kepada CTOS bagi memastikan ianya tidak 
menganiaya orang awam dan mereka ini mendapat keuntungan di atas kesusahan pihak 
orang lain. Ini satu prinsip yang tidak dapat diterima.  

Bagaimana satu pihak individu ataupun syarikat mendapat nikmat daripada 
kesusahan pihak orang lain. Jadi ini tidak bermoral, tindakan seperti ini dan kita mintalah 
pihak Bank Negara buat kali yang terakhirnya diberikan peringatan supaya saya rasa tidak 
ada apa ruginya kalau CTOS ini dibubarkan sahaja daripada senarai credit reference atau 
rujukan kredit.  Semua Ahli Parlimen dalam Dewan Rakyat ini, semua Ahli Dewan Rakyat ini 
boleh dikatakan hampir semualah, 100 peratus tidak setuju dengan pewujudan CTOS. Jadi 
kalau di mana lagi kerajaan...[Disampuk] Yang Berhormat Petaling Jaya Utara setuju? 

 Tuan Pua Kiam Wee [Petaling Jaya Utara]: Tidak setuju. 

 Dato' Haji Tajuddin Abdul Rahman [Pasir Salak]: Tidak setuju dengan CTOS, 
ya?   

 Tuan Pua Kiam Wee [Petaling Jaya Utara]: Setuju dengan Yang Berhormat.  

 Dato' Haji Tajuddin Abdul Rahman [Pasir Salak]: Mungkin dia ada saham.  
Mungkin Yang Berhormat Petaling Jaya Utara ada kepentingan di situ. Saya tidak tahu, 
sama ada tersembunyi ataupun tidak tersembunyi, ya?  

 Tuan Azan Ismail [Indera Mahkota]: Tanya sedikit boleh? 

 Dato' Haji Tajuddin Abdul Rahman [Pasir Salak]: Tetapi tidak usah diambil kira 
Yang Berhormat Petaling Jaya Utara. Apa yang perlu diambil kira ialah saya rasa 
kepentingan rakyat dan di antara kelemahan situasi ini ialah mereka tidak mengemas kini 
maklumat. Kalau mereka bertanggungjawab, kalau mereka boleh mengutip maklumat 
peribadi berhubung dengan credit rating seseorang, credit worthiness dengan izin 
seseorang pemohon untuk dijual kepada pihak bank dan mana-mana pihak yang lain atau 
institusi peminjam yang lain, kenapa mereka tidak boleh mengumpul maklumat untuk 
mengemas kini, update maklumat seseorang itu? Barulah ianya boleh diterima sebagai 
bersikap bertanggungjawab dalam kendalian perniagaan mereka. Tuan Yang di-Pertua, 
saya juga ingin...[Disampuk] 

 Tuan Azan Ismail [Indera Mahkota]: Hendak bagikah tidak ini? Bagilah... 



109. Dato' Haji Tajuddin Abdul Rahman [Pasir Salak]: Terima kasih, Yang Berhormat Jasin. Tuan Yang di-Pertua, satu daripada perkara yang dibangkitkan oleh Yang Berhormat Jasin tadi dari segi pinjaman, memanglah saya tadi telah sebut dan saya tambah lagi iaitu pinjaman ini menjadi satu masalah kepada peniaga-peniaga kecil khususnya daripada pengusaha-pengusaha bumiputera. Selain daripada bank-bank komersial, saya juga mendapat laporan pinjaman daripada MARA, daripada SME Bank pun juga pegawai-pegawai di sini yang bertanggungjawab meluluskan pinjaman-pinjaman. Mereka juga kadang-kadang bersikap acuh tidak acuh dan juga mempermainkan pemohon-pemohon yang sangat-sangat memerlukan serta banyak yang merasa kecewa dengan sikap yang ditunjukkan. Saya harap pihak kerajaan dapat menyiasat perkara ini dan ada di antaranya terdiri daripada Parti Pembangkang, menyokong Parti Pembangkang dalam institusi-institusi ini yang menggunakan kuasa mereka untuk menindas pemohon-pemohon yang datang daripada pihak parti yang mereka tidak sukai seperti UMNO. Selalu apabila pihak pemohon menggunakan sedikit sebanyak rujukan kepada Menteri pun mereka tidak suka, rujukan kepada pihak Timbalan Menteri pun mereka tidak suka. Mereka kata, "Apa Menteri boleh buat, apa Timbalan Menteri boleh buat?". Jadi, sikap yang begini membunuh semangat pengusaha-pengusaha kita yang baru bertatah-tatih untuk berniaga. Tuan Azan Ismail [Indera Mahkota]: Sikit Yang Berhormat. Dato' Haji Tajuddin Abdul Rahman [Pasir Salak]: Sekejap. Selain daripada itu, berhubung dengan CTOS, perkara ini juga telah disebut, saya menyokong Yang Berhormat Jasin supaya CTOS ini diambil tindakan ya. Dulu pihak Bank Negara sudah membuat kenyataan bahawa tindakan akan diambil kepada CTOS bagi memastikan ianya tidak menganiaya orang awam dan mereka ini mendapat keuntungan di atas kesusahan pihak orang lain. Ini satu prinsip yang tidak dapat diterima. Bagaimana satu pihak individu ataupun syarikat mendapat nikmat daripada kesusahan pihak orang lain. Jadi ini tidak bermoral, tindakan seperti ini dan kita mintalah pihak Bank Negara buat kali yang terakhirnya diberikan peringatan supaya saya rasa tidak ada apa ruginya kalau CTOS ini dibubarkan sahaja daripada senarai credit reference atau rujukan kredit. Semua Ahli Parlimen dalam Dewan Rakyat ini, semua Ahli Dewan Rakyat ini boleh dikatakan hampir semualah, 100 peratus tidak setuju dengan pewujudan CTOS. Jadi kalau di mana lagi kerajaan...[Disampuk] Yang Berhormat Petaling Jaya Utara setuju?. Tuan Pua Kiam Wee [Petaling Jaya Utara]: Tidak setuju. Dato' Haji Tajuddin Abdul Rahman [Pasir Salak]: Tidak setuju dengan CTOS, ya?. Tuan Pua Kiam Wee [Petaling Jaya Utara]: Setuju dengan Yang Berhormat. Dato' Haji Tajuddin Abdul Rahman [Pasir Salak]: Mungkin dia ada saham. Mungkin Yang Berhormat Petaling Jaya Utara ada kepentingan di situ. Saya tidak tahu, sama ada tersembunyi ataupun tidak tersembunyi, ya?. Tuan Azan Ismail [Indera Mahkota]: Tanya sedikit boleh?. Dato' Haji Tajuddin Abdul Rahman [Pasir Salak]: Tetapi tidak usah diambil kira Yang Berhormat Petaling Jaya Utara. Apa yang perlu diambil kira ialah saya rasa kepentingan rakyat dan di antara kelemahan situasi ini ialah mereka tidak mengemas kini maklumat. Kalau mereka bertanggungjawab, kalau mereka boleh mengutip maklumat peribadi berhubung dengan credit rating seseorang, credit worthiness dengan izin seseorang pemohon untuk dijual kepada pihak bank dan mana-mana pihak yang lain atau institusi peminjam yang lain, kenapa mereka tidak boleh mengumpul maklumat untuk mengemas kini, update maklumat seseorang itu? Barulah ianya boleh diterima sebagai bersikap bertanggungjawab dalam kendalian perniagaan mereka. Tuan Yang di-Pertua, saya juga ingin...[Disampuk]. Tuan Azan Ismail [Indera Mahkota]: Hendak bagikah tidak ini? Bagilah...